### Beslutningstema

Der skal i denne sag træffes beslutning om overførsel af uforbrugte anlægsmidler fra 2021 til 2022.

### Sagsfremstilling

Der er udarbejdet en opgørelse over ikke forbrugte rådighedsbeløb til overførsel fra 2021 til 2022.

![](data:image/png;base64...)

Det samlede forbrug i 2021 lå på netto 78,8 mio. kr. Det oprindelige anlægsbudget udgjorde netto 125,1 mio. kr., (bruttoudgift 140,2 mio. kr. og bruttoindtægt -15,2 mio. kr.). Herudover blev der tilført netto 41,2 mio. kr. bestående af overførsler fra 2020, periodeforskydning efter realitetsfordeling samt et afsluttet anlægsprojekt, hvor mindre forbruget blev lagt i kommunekassen. Det korrigerede anlægsbudget i 2021 udgjorde netto 166,3 mio. kr.

[adresse] anlægsudgifter lå i 2021 på brutto 122,0 mio. kr. og dermed under niveauet i det vedtagne budget.

Det samlede korrigerede restbudget udgør netto 87,5 mio. kr. incl. jordforsyningen. Heraf viser opgørelsen en overførsel til 2022 på 83,0 mio. kr. og et mindre forbrug på 4,5 mio. kr., som tilføres kassebeholdningen.

Anlægsoverførsler til 2022 skyldes primært periodeforskydninger. Heraf kan 37,0 mio. kr. henføres til Økonomiudvalget, hvor overførslen hovedsageligt påvirkes af udviklingsprojekterne TMI, Udviklingsplan Toftlund og Masterplan for Tønderhallerne.

Anlægsrammen i 2022
Anlægsbudgettet i 2022 udgør i alt 96,9 mio. kr. Hertil kommer en forventet overførsel fra 2021 til 2022 på 83 mio. kr. Det samlede anlægsbudget udgør herefter 179,9 mio. kr. netto.

![](data:image/png;base64...)

Der er på nuværende tidspunkt ikke viden om, at der kommer en regnskabsmæssig sanktion på anlæg i 2022, men det forventes, at kommunerne under ét overholder rammen. Rammerne opgøres på baggrund af kommunernes bruttoudgifter, som herefter er opgjort til 205,9 mio. kr.

Der arbejdes fortsat med kvalificering af anlægsprojekter ud fra de eksisterende afsatte rådighedsbeløb i 2022 og frem. Der er særligt fokus på placering og fordeling i korrekt budgetår i forhold til, hvornår de enkelte anlægsprojekter aktuelt forventes gennemført, så de kan indgå i budgetlægningen for 2023.

### Lovgrundlag

I henhold til Tønder Kommunes Økonomisk politik 2019 - 2022 omhandler anlæg selvstændige sager/projekter, hvor der som udgangspunkt er 100 % overførselsadgang af alle frigivne ikke forbrugte rådighedsbeløb mellem budgetår.

Det betyder som udgangspunkt

· at alle frigivne ikke forbrugte rådighedsbeløb fra konkrete sager/projekter overføres

· at ikke forbrugte anlægsmidler fra anlægspuljer (ikke konkrete projekter) ikke overføres

· at Direktionen primo næste budgetår vurderer, om det afsatte anlægsprogram inkl. overførte rådighedsbeløb kan gennemføres og afholdes indenfor den afsatte anlægsramme, eller der er behov for korrigerende handlinger.

### Fagchefen for Økonomi og Løn indstiller,

at anlægsoverførsler på 83,0 mio. kr. fra 2021 til 2022 godkendes,

at overførte rådighedsbeløb, som er frigivet i 2021, frigives i 2022 ved overførsel, og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 4:

Indstillingen anbefales.

### Beslutning

Indstillingen godkendt.